

**ROPAŽU NOVADA PAŠVALDĪBA**

Reģ. Nr. 90000067986

Institūta iela 1A, Ulbroka, Stopiņu pagasts, Ropažu novads, LV-2130

Tālr. 67910518

[novada.dome@ropazi.lv](mailto:novada.dome@ropazi.lv)

Ulbrokā

**SAISTOŠIE NOTEIKUMI**

2022.gada ….. Nr.

*Apstiprināti ar*

*Ropažu novada pašvaldības domes*

*sēdes lēmumu Nr.*

*(prot. Nr.)*

**Par kārtību, kādā Ropažu novada pašvaldība piedalās pašvaldības nozīmes ceļa vai ielas būvniecībā un uzturēšanā**

*Izdoti saskaņā ar*

*Zemes pārvaldības likuma*

*8.1panta ceturto daļu*

1. **Vispārīgie jautājumi**
2. Saistošie noteikumi nosaka kārtību, kādā Ropažu novada pašvaldība (turpmāk – pašvaldība) piedalās pašvaldības nozīmes ceļa vai ielas (turpmāk – ceļa objekts), kas noteikts pašvaldības teritorijas plānojumā vai lokālplānojumā, vai piešķirts ar atsevišķu administratīvo aktu, būvniecībā un uzturēšanā Ropažu novada administratīvajā teritorijā.
3. Finansējuma saņēmējs – fiziska vai juridiska persona.
4. Pieteikumus finansējuma saņēmēji pašvaldības finansējuma saņemšanai nākamajam gadam iesniedz līdz kārtējā gada 1.decembrim.

**II. Ceļu vai ielas uzturēšana**

1. Pašvaldība nodrošina ceļa objektu uzturēšanas darbu veikšanu, ievērojot Ministru kabineta noteikumu par valsts un pašvaldību autoceļu ikdienas uzturēšanas prasībām un to izpildes kontroli attiecīgajai ceļu uzturēšanas klasei noteiktās prasības.
2. Pašvaldība ceļa uzturēšanas klases nosaka, veicot satiksmes intensitātes uzskaiti un atbilstoši Ministru kabineta noteikumiem.
3. Ceļa objektu uzturēšanas darbus veic Ropažu novada pašvaldības aģentūra “Saimnieks” un pašvaldības kapitālsabiedrības: SIA “Garkalnes Komunālserviss” un SIA “VILKME”.

**III. Ceļa objekta projektēšanas un būvniecības finansēšana**

1. Pašvaldības finansējumu piešķir finansējuma saņēmējiem, kuri paredz projektēšanu un būvprojektu īstenošanu ceļa objektā.
2. Ja finansējuma saņēmējam piešķir finansējumu ceļa vai ielas projektēšanai un būvniecībai, tad pašvaldība ar īpašniekiem slēdz vienošanos par būves un zem tās esošā nekustamā īpašuma vai tā daļas atsavināšanu pašvaldībai.
3. Pašvaldības finansējumu nepiešķir:
   1. pamatlīdzekļu iegādei (izņemot līdzfinansētos valsts un Eiropas Savienības fondu projektus);
   2. nekustamā īpašuma iegādei;
   3. būvdarbiem, remontdarbiem privātīpašumā, kuram nav piešķirts ceļa objekta statuss;
   4. būvprojektu realizācijai, kuriem nav paredzēts ceļa objekta īpašnieku pašieguldījums vai cits piesaistītais finansējums;
   5. jau realizētu ceļu vai ielu būvprojektu apmaksai;
   6. finansējuma saņēmējam, kurš nav iesniedzis atskaiti par iepriekš piešķirtā finansējuma izlietojumu;
   7. finansējuma saņēmējam, kurš sniedzis nepatiesas ziņas;
   8. finansējuma saņēmējiem, kuriem ir nodokļu vai citu maksājumu parādi pret valsti vai pašvaldību.
4. Pieteikumu pašvaldības finansējuma saņemšanai iesniedz personiski, izmantojot oficiālo elektronisko adresi, iesūtot e-pastā novada.dome@ropazi.lv elektroniski parakstītu ar drošu elektronisko parakstu, vai ar pasta sūtījumu, adresējot to pašvaldībai, Institūta iela 1A, Ulbroka, Stopiņu pagasts, Ropažu novads, LV-2130.
5. Ja īpašums pieder vairākiem kopīpašniekiem, vai ceļš vai iela šķērso vairākus īpašumus, kurš pieder vairākiem īpašniekiem, tad pieteikumu pašvaldības finansējuma saņemšanai iesniedz viena pilnvarotā persona, pievienojot visu skarto īpašnieku piekrišanas.
6. Pašvaldības finansējuma saņemšanai iesniedz:
   1. pieteikumu - iesniegumu ar lūgumu piešķirt finansējumu (1. pielikums), norādot informāciju par pieteikto projektu (realizēšanas laiku, vietu, iesaistītās personas un to skaņojumus, iesaistītos īpašumus);
   2. būvprojekta potenciālās izmaksas un līdzfinansējuma apmēru.
7. Finansējumu saņēmēju pieteikumu izvērtē pašvaldības Attīstības, īpašumu un investīciju departaments un sagatavo attiecīgu lēmumprojektu.
8. Attīstības, īpašumu un investīciju departaments izvērtē pieteikumus atbilstoši šādiem kritērijiem:
   1. ceļa vai ielas kategorija (kategoriju nosaka atbilstoši normatīvo aktu prasībām):
      1. tranzīta iela (B kategorija) – 4 punkti;
      2. maģistrālā iela (C kategorija) – 3 punkti;
      3. pilsētas vai ciema nozīmes iela (D kategorija) – 2 punkti;
      4. vietējas nozīmes iela (E kategorija) – 1 punkts;
   2. gada diennakts vidējā transportlīdzekļu satiksmes intensitāte (turpmāk – satiksmes intensitāte) :
      1. virs 1000 vienībām – 4 punkti;
      2. no 500 līdz 1000 vienībām – 3 punkti;
      3. no 100 līdz 500 vienībām – 2 punkti;
      4. mazāk par 100 vienībām – 1 punkts;
   3. ceļa vai ielas segums:
      1. asfalta segums, bruģakmens segums, dubultā virsmas apstrāde – 3 punkti,
      2. grants segums, šķembu segums – 1 punkts;
   4. inženiertīklu esamība (par katra inženiertīkla (ūdensapgādes tīkli, kanalizācijas tīkli, apgaismojuma tīkli) esamību piešķir 1 punktu;
   5. izdevumu pamatotība, paša finansējuma saņēmēja ieguldījuma apjoms un pieprasītā finansējuma apjoms - pieprasītais līdzfinansējums no projektēšanas un būvniecības izmaksām sastāda:
      1. līdz 20%– 5 punkti;
      2. no 21% līdz 30%– 4 punkti;
      3. no 31% līdz 40% – 3 punkti;
      4. no 41%% līdz 50% – 2 punkti;
      5. vairāk kā 50% – 1 punkts.
9. Lēmumu par finansējuma piešķiršanu, ņemot vērā budžeta iespējas, projekta atbalstam pieņem pašvaldības dome.
10. Pašvaldība ir tiesīga atteikt vai samazināt finansējuma piešķiršanu (attiecībā uz pieprasīto apjomu). Pašvaldība, atbilstoši budžeta iespējām, var lemt par līdzfinansējuma piešķiršanu ceļa objekta projektēšanai un būvniecībai. Tomēr pašvaldības līdzfinansējums nevar pārsniegt 50% no projektēšanas un būvniecības izmaksām, un pašvaldība finansē ne vairāk kā 10000 (desmit tūkstoši) *euro* projektēšanai un 70000 (septiņdesmit tūkstoši) *euro* būvniecībai.
11. Pašvaldība viena mēneša laikā pēc pašvaldības domes lēmuma, ja finansējuma saņēmējam ir piešķirts finansējums, nosūta finansējuma saņēmējam uzaicinājumu noslēgt līgumu par līdzfinansējuma piešķiršanu ceļa objekta projektēšanai un būvniecībai, līgumā iekļaujot vismaz šādus nosacījumus:
    1. līguma priekšmetu;
    2. finansējuma saņēmēja tiesības un pienākumus;
    3. finansējuma izmaksāšanas un atskaišu iesniegšanas kārtību, kurā nosaka, ka pašvaldība finansējuma saņēmējam sākotnēji izmaksā 30% no piešķirtās summas, bet atlikušo summu pēc objekta nodošanas ekspluatācijā, iesniedzot pašvaldībai attiecīgo dokumentāciju;
    4. finansētāja tiesības un pienākumus;
    5. atbildību un līguma izbeigšanas nosacījumus;
    6. citus noteikumus, kuros nosaka, ka, ja puses nav spējīgas atrisināt strīdu vai domstarpības par piešķirto finansējumu izlietojumu, tad jebkura puse var vērsties tiesā spēkā esošajos Latvijas Republikas normatīvajos tiesību aktos noteiktajā kārtībā.
12. Par saņemtā finansējuma izlietojumu finansējuma saņēmējs, līgumā ar pašvaldību noteiktajā termiņā, iesniedz atskaiti par finanšu līdzekļu izlietojumu (2.pielikums), pievienojot attaisnojošos dokumentus (līgumu, rēķinu, aktu) un maksājumu uzdevumu kopijas.
13. Ja finansējuma saņēmējs piešķirto finansējumu neizlieto pilnā apjomā, tad tam ir pienākums līgumā ar pašvaldību noteiktajā kārtībā atmaksāt pašvaldībai neizlietotā finansējuma daļu.
14. Ja finansējuma saņēmējs piešķirto finansējumu izlietojis neatbilstoši finansējuma pieteikumā norādītajam mērķim, tai skaitā nerealizē projektu (līgumā noteiktajā termiņā objekts netiek nodots ekspluatācijā), tad tam ir pienākums līgumā ar pašvaldību noteiktajā kārtībā atmaksāt pašvaldībai mērķim neatbilstoši izlietotā finansējuma daļu.
15. Pašvaldībai ir tiesības pieprasīt papildus informāciju par piešķirtā finansējuma izlietošanas gaitu, kā arī kontrolēt piešķirtā finansējuma izlietojuma atbilstību.
16. Ceļa objekta būvniecību var līdz 100% apmērā arī finansēt no pašvaldības budžeta līdzekļiem - pieejamā pašvaldības budžeta ietvaros un atbilstoši Ropažu novada Investīciju plānā noteiktajam, ja ir saņemta 100% skarto īpašnieku piekrišana. Tādā gadījumā ceļa objekta būvniecību organizē pašvaldība, atbilstoši Publiskā iepirkumu likuma nosacījumiem un pašvaldība slēdz vienošanos par būves un zem tās esošā nekustamā īpašuma vai tā daļas atsavināšanu pašvaldībai. Pašvaldības Attīstības, īpašumu un investīciju departamenta Projektu nodaļa un Nekustamā īpašuma nodaļa sadarbībā ar Būvvaldi pārrauga būvniecības procesa norisi un pašvaldības budžeta līdzekļu izlietojumu.

**IV. Noslēguma jautājums**

1. Ar šo noteikumu spēkā stāšanās brīdi, spēku zaudē:
   1. Stopiņu novada pašvaldības domes 2019.gada 2.oktobra saistošie noteikumi Nr.19/19 “Par kārtību, kādā Stopiņu novada pašvaldība piedalās pašvaldības nozīmes ceļa vai ielas būvniecībā un uzturēšanā”;
   2. Garkalnes novada pašvaldības domes 2019.gada 26.novembra saistošie noteikumi Nr.56 “Par kārtību, kādā pašvaldība piedalās pašvaldības nozīmes ceļa vai ielas būvniecībā un uzturēšanā”;
   3. Inčukalna novada pašvaldības domes 2021.gada 17.februāra saistošie noteikumi Nr.5/2021 “Par kārtību, kādā Inčukalna novada dome piedalās pašvaldības nozīmes ceļa vai ielas būvniecībā un uzturēšanā”.

Ropažu novada pašvaldības

domes priekšsēdētāja V.Paulāne

1. pielikums Ropažu novada pašvaldības domes  
\_\_\_saistošajiem noteikumiem Nr. \_\_\_

“Par kārtību, kādā Ropažu novada pašvaldība

piedalās pašvaldības nozīmes ceļa

vai ielas būvniecībā un uzturēšanā”

**Ropažu novada pašvaldībai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds/nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods/nodokļu maksātāja reģistrācijas numurs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklarētā adrese/juridiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālruņa numurs, e-pasts)

**iesniegums**

pašvaldības nozīmes ceļa vai ielas būvniecības finansējuma saņemšanai

1. Informācija par pieteikto projektu (realizēšanas laiks, vieta, iesaistītās personas, iesaistītie īpašumi):
2. Būvprojekta izmaksas un līdzfinansējuma apmērs

|  |  |  |  |  |  |
| --- | --- | --- | --- | --- | --- |
| Nr. p.k. | Plānotā būvprojekta izmaksas un būvprojektā norādīto darbu atšifrējums pa apjomiem un pozīcijām | Summa, *euro* | | | |
| Pašvaldības finansējums, ko vēlas saņemt | Pašu ieguldījums | Citi finansējuma avoti | Kopā: |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | Kopā: |  |  |  |  |

Iesniegumam pievienoti šādi dokumenti:

* Viso skarto īpašnieku piekrišanas;
* Citi dokumenti.

2\_\_\_. gada \_\_\_.\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, paraksta atšifrējums \*)

\* - neattiecas, ja dokuments tiek parakstīts ar drošu elektronisko parakstu

2. pielikums Ropažu novada pašvaldības domes  
\_\_\_saistošajiem noteikumiem Nr. \_\_\_

“Par kārtību, kādā Ropažu novada pašvaldība

piedalās pašvaldības nozīmes ceļa

vai ielas būvniecībā un uzturēšanā”

**FINANŠU ATSKAITE  
par piešķirtā finansējuma izlietojumu**

Saskaņā ar \_\_\_\_.\_\_\_\_\_\_.\_\_\_\_\_\_\_\_\_\_\_ līgumu/ rīkojumu Nr.\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Projekta nosaukums: |  |

|  |  |
| --- | --- |
| Norises laiks |  |

|  |  |
| --- | --- |
| Finansējuma saņēmējs |  |

|  |  |
| --- | --- |
| Finansējuma saņēmēja reģistrācijas numurs |  |

|  |  |
| --- | --- |
| Piešķirtais finansējums: *euro* |  |
|  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Dokumenta datums | Maksājuma saņēmējs, apliecinošā dokumenta nosaukums, numurs | Tāmē apstiprinātā finansējuma summa (*euro*) | Faktiski izlietotā summa (*euro*) | Maksājuma mērķis |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  | KOPĀ *euro* |  |  |  |

|  |  |
| --- | --- |
| Izlietoti piešķirtie līdzekļi: |  |
|  | (summa vārdiem) |

|  |  |  |
| --- | --- | --- |
| Pielikumā: |  | dokumentu oriģināli vai to apstiprinātas kopijas. |

|  |  |
| --- | --- |
| Finansējuma saņēmējs: |  |
|  | (paraksts \*, tā atšifrējums, ieņemamais amats, kontakttālrunis) |

|  |  |
| --- | --- |
| \_\_\_\_\_.\_\_\_\_\_\_.\_\_\_\_\_\_\_\_\_\_\_\_ |  |
| (datums) |  |

\* - neattiecas, ja dokuments tiek parakstīts ar drošu elektronisko parakstu

**PASKAIDROJUMA RAKSTS**

**Ropažu novada pašvaldības domes saistošajiem noteikumiem Nr.**

**“Par kārtību, kādā Ropažu novada pašvaldība piedalās pašvaldības nozīmes ceļa vai ielas būvniecībā un uzturēšanā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | 1.1. Saistošie noteikumi izstrādāti, pamatojoties uz [Zemes pārvaldības likumu](https://likumi.lv/ta/id/270317-zemes-parvaldibas-likums).  1.2. Saskaņā ar [Zemes pārvaldības likuma](https://likumi.lv/ta/id/270317-zemes-parvaldibas-likums) [8.1 panta](https://likumi.lv/ta/id/270317-zemes-parvaldibas-likums#p8_1) ceturto daļu pašvaldības dome izdod saistošos noteikumus, kuros paredz kārtību, kādā pašvaldība piedalās pašvaldības nozīmes ceļa vai ielas būvniecībā, kā arī kārtību, kādā pašvaldība sedz izmaksas par pašvaldības nozīmes ceļa vai ielas būvniecību.  1.3. Saistošo noteikumu izdošanas mērķis ir noteikt kārtību, kādā pašvaldība sedz izmaksas par pašvaldības nozīmes ceļa vai ielas būvniecību un uzturēšanu.  1.4. Saistošie noteikumi nosaka pašvaldības nozīmes ceļu vai ielu būvniecības finansēšanu. |
| 1. Īss projekta satura izklāsts | 2.1. Saistošie noteikumi nepieciešami, lai:  2.1.1. nosakot pašvaldības nozīmes ceļa vai ielas statusu (privātā īpašuma lietošanas tiesību aprobežojums) nekustamajam īpašumam vai tā daļai, tiktu noteikta kārtība, kādā pašvaldība sedz izmaksas par pašvaldības nozīmes ceļa vai ielas būvniecību;  2.1.2. veicinātu Ropažu novada attīstību, nodrošinot vienotu ceļu un ielu tīklu pašvaldībā un sabiedrības iespējas un tiesības ikvienam to izmantot.  2.2. Administratīvo teritoriju un apdzīvoto vietu likuma pārejas noteikumu 17. punkts paredz, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. |
| 3. Informācija par plānoto projekta ietekmi uz pašvaldības budžetu | Pašvaldības nozīmes ceļu vai ielu pašvaldība nosaka pašvaldības teritorijas plānojumā vai lokālplānojumā, kā arī pašvaldības nozīmes ielas statusu pašvaldība var piešķirt ar atsevišķu administratīvo aktu. Ietekme uz pašvaldības budžetu tiks katru gadu izvērtēta, plānojot budžetu nākamajam gadam un ņemot vērā iedzīvotāju iesniegumus. Pašvaldības nozīmes ceļu un ielu uzturēšanai nepieciešamie līdzekļi tiks izvērtēti budžeta ietvaros un plānojot ikgadējā budžeta izdevumus. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu mērķgrupa ir sabiedrība kopumā un uzņēmēji Ropažu novada teritorijā. |
| 5. Informācija par administratīvajām procedūrām | 5.1. Saistošo noteikumu izpildi nodrošina Ropažu novada pašvaldība.  5.2. Ropažu novada pašvaldība ir institūcija, kurās fiziska vai juridiska persona var vērsties saistošo noteikumu piemērošanas jautājumos. |
| 6. Informācija par konsultācijām ar privātpersonām | Sabiedrības līdzdalības veids - priekšlikumu un iebildumu ievērtēšana pēc projekta publicēšanas pašvaldības tīmekļa vietnē internetā [www.ropazi.lv](http://www.ropazi.lv). |

Ropažu novada pašvaldības

domes priekšsēdētāja V.Paulāne